CELEX: E2016C0058
Language: lv
Date: 2016-03-03 00:00:00
Title: EBTA Uzraudzības iestādes Lēmums Nr. 58/16/COL-D (2016. gada 3. marts), ar ko apstiprina Norvēģijas valsts pasākumus, ierobežojot Gyrodactylus salaris ietekmi, un atceļ Lēmumus Nr. 298/08/COL un Nr. 299/08/COL [2016/1863]

20.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 284/37
            
         EBTA UZRAUDZĪBAS IESTĀDES LĒMUMS
   Nr. 58/16/COL-D
   (2016. gada 3. marts),
   ar ko apstiprina Norvēģijas valsts pasākumus, ierobežojot Gyrodactylus salaris ietekmi, un atceļ Lēmumus Nr. 298/08/COL un Nr. 299/08/COL [2016/1863]
   EBTA UZRAUDZĪBAS IESTĀDE,
   ņemot vērā EEZ līguma I pielikuma I nodaļas 4.1. daļas 5.a punktā minēto tiesību aktu, (Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1)), kas pielāgots EEZ līgumam ar EEZ līguma 1. protokola 4. punkta d) apakšpunktu un Uzraudzības un Tiesas nolīguma 1. protokola 1. panta 2. punktu un 3. pantu,
   ņemot vērā EBTA Uzraudzības iestādes (“Uzraudzības iestāde”) 2013. gada 11. decembra Lēmumu Nr. 494/13/COL, ar ko kolēģijas loceklim piešķir īpašu atbildību par veterinārajiem un fitosanitārajiem jautājumiem, pieņemt konkrētus lēmumus un pasākumus (Dokuments Nr. 683826),
   tā kā:
   
               (1)
            
            
               EBTA Uzraudzības iestādes Lēmums Nr. 298/08/COL (2) saskaņā ar Padomes Direktīvas 91/67/EEK (3) 13. pantu un saskaņā ar Komisijas Lēmuma 2004/453/EK (4) 5. pantu noteica Norvēģijai slimības neskartās zonas un papildu garantijas Gyrodactylus salaris.
            
         
               (2)
            
            
               Saskaņā ar Lēmumu Nr. 298/08/COL Norvēģija var pieprasīt papildu garantijas sūtījumiem ar tādu sugu akvakultūras zivīm, kuras ir uzņēmīgas pret attiecīgajām slimībām un kuras ir paredzēts ievest lēmumā minētajās zonās audzēšanai. Minētās papildu garantijas ietver prasību, ka šiem sūtījumiem jābūt no tādas izcelsmes vietas, kurā situācija veselības jomā ir līdzvērtīga situācijai galamērķa vietā.
            
         
               (3)
            
            
               Ar Direktīvu 2006/88/EK atcēla un aizstāja Direktīvu 91/67/EEK. Direktīvā 2006/88/EK arī noteica, ka Lēmums 2004/453/EK ir spēkā līdz nepieciešamo noteikumu pieņemšanai saskaņā ar minēto direktīvu. Šādi noteikumi tika pieņemti ar Komisijas Lēmumu 2010/221/ES (5), ar ko arī pilnībā atcēla Lēmumu 2004/453/EK (6). Tādēļ ir lietderīgi atcelt un aizstāt Lēmumu Nr. 298/08/COL.
            
         
               (4)
            
            
               Direktīvas 2006/88/EK 43. pantā noteikts, ka, ja tās IV pielikuma II daļā neiekļauta slimība būtiski apdraud kādas akvakultūras dzīvnieku vai savvaļas ūdensdzīvnieku veselības stāvokli, attiecīgā EEZ valsts var īstenot pasākumus, lai novērstu minētās slimības ievešanu vai lai šo slimību kontrolētu. Šie pasākumi nepārsniedz to, kas ir piemērots un vajadzīgs, lai novērstu šādu slimību ievešanu vai lai tās kontrolētu.
            
         
               (5)
            
            
               Norvēģijai saskaņā ar Lēmumu Nr. 298/08/COL tika piešķirtas tiesības pieprasīt papildu garantijas, un tā sniedza Uzraudzības iestādei informāciju par slimības situāciju attiecībā uz Gyrodactylus salaris. Ar 2015. gada 6. oktobra vēstuli (Dokuments Nr. 775798, NO, ref. 2015/193600) Norvēģija sniedza atjauninātu informāciju par valsts pasākumiem attiecībā uz Gyrodactylus salaris. Sniegtā informācija pierāda, ka ir piemēroti un vajadzīgi turpināt pieprasīt valsts pasākumus, kas ietver prasības laišanai tirgū, importam un tranzītam saskaņā ar Direktīvas 2006/88/EK 43. pantu.
            
         
               (6)
            
            
               Līdz ar to Norvēģijai, kurai ir piešķirtas tiesības prasīt papildu garantijas saskaņā ar Lēmumu Nr. 298/08/COL attiecībā uz uzņēmīgu sugu akvakultūras dzīvnieku ievešanu apstiprinātās slimības neskartās zonās vai zonās ar apstiprinātām kontroles vai izskaušanas programmām, jāatļauj turpināt piemērot šos pasākumus kā apstiprinātus valsts pasākumus saskaņā ar Direktīvas 2006/88/EK 43. pantu.
            
         
               (7)
            
            
               Ar šo lēmumu apstiprinātie valsts pasākumi būtu jāpiemēro tikai tik ilgi, kamēr tie ir piemēroti un vajadzīgi. Tāpēc Norvēģijai jānosūta Uzraudzības iestādei gada ziņojums par valsts pasākumu norisi.
            
         
               (8)
            
            
               Jebkādu aizdomu gadījumā par Gyrodactylus salaris esamību Norvēģijā, neskaitot zonās, kuras ir uzskaitītas šī Lēmuma pielikumā, situācija ir jāizmeklē un izmeklēšanas laikā jāpiemēro pārvietošanas ierobežojumi, lai aizsargātu EEZ valstis ar apstiprinātiem valsts pasākumiem attiecībā uz Gyrodactylus salaris. Turklāt, lai atvieglotu apstiprināto valsts pasākumu nepieciešamo atkārtotu novērtēšanu, jāpaziņo EBTA Uzraudzības iestādei un citām EEZ valstīm par jebkādiem turpmākiem slimības apstiprināšanas gadījumiem.
            
         
               (9)
            
            
               Skaidrības nolūkā būtu nepārprotami jāatceļ Lēmums Nr. 298/08/COL.
            
         
               (10)
            
            
               Turklāt ar EBTA Uzraudzības iestādes Lēmumu Nr. 299/08/COL (7) apstiprināja Norvēģijas kontroles un izskaušanas programmu attiecībā uz Bakteriālo nieru slimību (BKD). Ar 2015. gada 6. oktobra vēstuli (Dokuments Nr. 775798) Norvēģija informēja Uzraudzības iestādi, ka Bakteriālās nieru slimības kontroles un izskaušanas programma ir pārtraukta. Tādēļ ir lietderīgi atcelt Lēmumu Nr. 299/08/COL.
            
         
               (11)
            
            
               Šajā lēmumā paredzētie pasākumi ir saskaņā ar EBTA Veterinārijas un fitosanitārijas komitejas atzinumu,
            
         IR PIEŅĒMUSI ŠO LĒMUMU.
   1. pants
   Konkrētu valsts pasākumu apstiprināšana, kuri paredzēti, lai ierobežotu konkrētu slimību ietekmi, kuras nav iekļautas Direktīvas 2006/88/EK IV pielikuma II daļas sarakstā
   1.   Norvēģija, izņemot zonas, kas uzskaitītas šī lēmuma pielikumā, ir uzskatāma par brīvu no Gyrodactylus salaris.
   2.   Norvēģija var pieprasīt, ka šādi sūtījumi, ko ieved slimības neskartās zonās, atbilst prasībām, kas noteiktas a) un b) apakšpunktā attiecībā uz tām zonām, kuras uzskata par Gyrodactylus salaris neskartām zonām:
   
               a)
            
            
               akvakultūras dzīvniekiem, kas paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām un krājumu atjaunošanai, jāatbilst:
               
                           i)
                        
                        
                           Komisijas Regulas (EK) Nr. 1251/2008 (8) 8.a pantā noteiktajām prasībām laišanai tirgū;
                        
                     
                           ii)
                        
                        
                           Regulas (EK) Nr. 1251/2008 10. pantā noteiktajām importa prasībām;
                        
                     
                           iii)
                        
                        
                           Regulas (EK) Nr. 1251/2008 16. pantā noteiktajām tranzīta un uzglabāšanas prasībām.
                        
                     
         
               b)
            
            
               dekoratīviem ūdensdzīvniekiem, kas paredzēti slēgtām dekoratīvo dzīvnieku iekārtām, jāatbilst:
               
                           i)
                        
                        
                           Regulas (EK) Nr. 1251/2008 11. pantā noteiktajām importa prasībām;
                        
                     
                           ii)
                        
                        
                           Regulas (EK) Nr. 1251/2008 16. pantā noteiktajām tranzīta un uzglabāšanas prasībām.
                        
                     
         2. pants
   Ziņošana
   1.   Vēlākais līdz katra gada 30. aprīlim Norvēģija EBTA Uzraudzības iestādei iesniedz ziņojumu par apstiprinātajiem valsts pasākumiem, kas minēti 1. pantā.
   2.   Iesniegtie ziņojumi saskaņā ar 1. punktu atbilst Lēmuma 2010/221/ES 4. panta prasībām.
   3. pants
   Aizdomas par inficēšanos un slimību atklāšana slimības neskartajās zonās
   1.   Ja Norvēģijai rodas aizdomas par inficēšanos ar slimību zonā, kas ir minēta sarakstā kā Gyrodactylus salaris neskarta zona, tad tā veic pasākumus, kuri ir vismaz līdzvērtīgi tiem pasākumiem, kas noteikti Direktīvas 2006/88/EK 28. pantā, 29. panta 2., 3. un 4. punktā un 30. pantā.
   2.   Ja epizootiskajā izmeklēšanā tiek apstiprināts, ka ir konstatēta 1. punktā minētā slimība, Norvēģija par to informē EBTA Uzraudzības iestādi un pārējās EEZ valstis, kā arī tām sniedz informāciju par jebkādiem veiktajiem pasākumiem, lai ierobežotu un kontrolētu minēto slimību.
   4. pants
   Atcelšana
   Lēmumi Nr. 298/08/COL un Nr. 299/08/COL tiek atcelti.
   5. pants
   Adresāti
   Šis lēmums ir adresēts Norvēģijas Karalistei.
   
      Briselē, 2016. gada 3. martā
      
         
            EBTA Uzraudzības iestādes vārdā –
         
         
            kolēģijas locekle
         
         Helga JÓNSDÓTTIR
         
            direktors
         
         Carsten ZATSCHLER
      
   
   
      (1)  OV L 328, 24.11.2006., 14. lpp.
   
   
      (2)  EBTA Uzraudzības iestādes 2008. gada 21. maija Lēmums Nr. 298/08/COL, par slimību neskartām zonām un papildu garantijām Norvēģijai attiecībā uz Gyrodactylus salaris (OV L 268, 9.10.2008., 37. lpp.).
   
      (3)  Padomes 1991. gada 28. janvāra Direktīva (91/67/EEK), kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (OV L 46, 19.2.1991., 1. lpp.).
   
      (4)  Komisijas 2004. gada 29. aprīļa Lēmums (2004/453/EK), ar ko īsteno Padomes Direktīvu 91/67/EEK attiecībā uz pasākumiem pret dažām akvakultūras dzīvnieku slimībām (OV L 156, 30.4.2004., 5. lpp.).
   
      (5)  Komisijas 2010. gada 15. aprīļa Lēmums (2010/221/ES), ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK 43. pantu (OV L 98, 20.4.2010., 7. lpp.).
   
      (6)  Kā norādīts EEZ līguma I pielikuma I nodaļas 4.2. daļas 94. punktā.
   
      (7)  EBTA Uzraudzības iestādes 2008. gada 21. maija Lēmums Nr. 299/08/COL, ar ko apstiprina bakteriālās nieru slimības kontroles un izskaušanas programmu, ko iesniegusi Norvēģija (OV L 257, 25.9.2008., 16. lpp.).
   
      (8)  Komisijas 2008. gada 12. decembra Regula (EK) Nr. 1251/2008, ar ko īsteno Padomes Direktīvu 2006/88/EK attiecībā uz nosacījumiem un sertifikācijas prasībām par akvakultūras dzīvnieku un to produktu laišanu tirgū un importu Kopienā un nosaka pārnēsātājsugu sarakstu (OV L 337, 16.12.2008., 41. lpp.).
   
      PIELIKUMS
      
                  Inficētie ūdens sateces baseini
               
               
                  Grāfiste
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold